# Južnokineski krš

Južnokineski krš| Svjetska baština UNESCO-a |
|  Kina

JiǔzhàigōuLokacija Jiǔzhàigōu u Kini |
| Registriran | 2007. (31. zasjedanje) |
| Vrsta | Prirodno dobro |
| Mjerilo | vii, viii |
| Ugroženost | no |
| Referenca | UNESCO |

**Južnokineski krš** (kineski: 中国南方喀斯特, pinyin: *Zhōngguó Nánfāng Kāsītè*) je područje krša koje se proteže na više od skoro pola milijuna km² u kineskim južnim pokrajinama Yunnan, Guizhou i Guangxi. Ono predstavlja veličanstven i jedan od najboljih primjera krajolika suptropske i tropske kišne šume koji su neusporedivi s drugim krševima na svijetu. Kamena šuma Shilin se smatra najboljim svjetskim primjerom krškog krajolika s najraznolikijim oblicima i bojama vapnenačkih stijena na svijetu. Krške stijene u obliku stožaca i tornjeva u Libu također tvore jedinstven krajolik u svijetu, dok je krš Wulong jedinstven po svojim divovskim vrtačama, prirodnim mostovima i špiljama.

Južnokineski krš je zbog toga upisan na UNESCO-v popis mjesta svjetske baštine u Aziji i Oceaniji 2007. godine.

## Popis lokaliteta

Ulaz u Shilin
Panorama kamene šume Shilina
Tri prirodna mosta krša Wulonga

| Slika
 | Ime
 | Veličina
 | Lokacija
 | Koordinate
 | Odlike
 |
| --- | --- | --- | --- | --- | --- |
|  | **Kamena šuma** (kineski: 石林; pinyin: *Shílín*)
 | 350 km²
 | Autonomna županija Shilin Yi (Yunnan)
 | ﻿ / ﻿ | *Kamena šuma* se nalazi oko 120 km od glavnog grada pokrajine, Kunminga. Ime je dobio jer njezini vapnenačke stijene, koje su nastale rastapanjem prije oko 270 milijuna godina (perm).
 |
|  | **Selo Suogeyi** (所各邑村)
 |  | Autonomna županija Shilin Yi (Yunnan)
 | ﻿ / ﻿ | *Selo Suogeyi* je mjesto gdje je prema vjerovanju naroda Yi rođena djevojka Ashima (阿诗玛) koja se odbila udati za čovjeka kojeg nije voljela i radije se protvorila u kamen koji još uvijek nosi njezinom ime. Ova predaja se salvi svake godine u "Festivalu baklji" (火把节, *Huǒbă Jié*) u kojemu se plešu narodni plesovi i održavaju natjecanja u rvanju.
 |
|  | **Xiaoqijong** (小七孔)
 |  | Županija Libo (Guizhou)
 | ﻿ / ﻿ | *Xiaoqijong* predstavlja evoluciju krškog slikovitog krajolika od permija do danas. Tu se nalaze prepoznatljivi oblici kao što su *Fengcong* (stožac) i *Fenglin* (toranj). Pored njih tu se nalaze i brojni visoka krška brda, duboke udoline, vrtače i duge rječne špilje.
 |
|  | **Dongduo** (網師園, *Wǎngshī Yuán*)
 |  | Županija Libo (Guizhou)
 | ﻿ / ﻿ | Na ovom području živi manjinski kineski narod Buyi.
 |
|  | **Velike vrtače** (箐口天坑, *Qingkou Tiankeng*)
 | 20 km²
 | Općina i županija Wulong (Guangxi)
 | ﻿ / ﻿ | Krš Wulonga (武隆喀斯特) je nastao značajnim uzdizanjem vapnenačkih visoravni čime su nastale divovske vrtače (*Tiankeng*) nastale propadanjem stropova špilja i prirodni mostovi iznad jako dubokih vrtača i špilja. Npr. vrtača kod sela Xiaozhai je visoka 511 m, s promjerom kod vrha od 600 m, i kod dna 300 m. Ovo područje je važno za povijest jednog od najvećih riječnih sustava na svijetu, sliva rijeke Yangtze. Zbog svoje nedostupnosti, ovo područje je pretrpjelo najmanje štete od ljudskog djelovanja.
 |
|  | **Tri prirodna mosta** (天生三橋, *Tiānshēng Sān Qiáo*)
 | 7 km²
 | Općina i županija Wulong (Guangxi)
 | ﻿ / ﻿ | Ova tri prirodna mosta preko velikog klanca rijeke Yangshu su dobili imena prema znajevima: "Nebeski zmaj" (天龙桥, *Tianglong*) visok 235 m, "Azurni zmaj" (*Qinglong*) visok 281 m, i "Crni zmaj" (黑龙桥, *Heilong*) visine 223 m. Kako je udaljenost od gornjeg mosta Tianlonga do donjeg Heilonga tek 1,5 km, oni nisu najveći prirodni mostovi na svijetu. No, vrtače ispod njih, Qinglong i Shenying, promjera od 300-455, te dubine od 276-285 metara, jesu najveće na svijetu.
 |
|  | **Špilja Furong** (芙蓉洞, *Furongdong*)
 | 20 km²
 | Općina i županija Wulong (Guangxi)
 | ﻿ / ﻿ | Špilja se proteže od gradića Chongqinga i otkrivena je tek 1993. godine. Duga je 2,846 metara, a široka od 30.50 metara, a nastala je tijekom kambrija, prije oko 500 milijuna godina. Unutra je podijeljena na tri dijela s šarenim podzemnim špiljskim tvorevinama stalaktita i stalagmita. Njih 30 imaju duljinu od 1,2 do 21,04 metra. Tu se nalazi i 50 vertikalnih jama dubine od 920 (汽坑洞, "Parna jama", najdublja u Aziji) do 100 metara.
 |

## Reference

## Poveznice

Najslavniji krš na svijetu:

* Nacionalni park Phong Nha Ke Bang i Zaljev Hạ Long, Vijetnam
* Gunung Mulu, Malezija
* Krške špilje Aggteleka i Slovačkog krša (Mađarska i Slovačka)
* Škocjanske jame, Slovenija
* Tsingy de Bemaraha, Madagaskar

## Vanjske veze

* Panografije Južnokineskog krša Arhivirano 2012-11-02 na Wayback Machine-u na patrimonuium-mundi.org
* Službena stranica kamene šume Arhivirano 2012-02-09 na Wayback Machine-u (`en`)
* Špilja Furong, Chongqing - galerija fotografija Arhivirano 2012-03-19 na Wayback Machine-u